Nuotykių metas

Nuotykių metas (angl. Adventure Time, kartais pridedant with Finn & Jake – „su Finu ir Džeiku“) – amerikiečių fantastinis animacinis serialas, kurį sukūrė animatorius, prodiuseris ir scenaristas Pendletonas Vuardas (Pendleton Ward) televizijai „Cartoon Network“. Animacinį serialą prodiusavo „Frederator Studios“ ir „Cartoon Network Studios“. 

„Nuotykių metas“ apie berniuką Finą (įgarsino Jeremy Shada) bei jo geriausią draugą ir įbrolį, magišką anglų buldogą Džeiką (įgarsino John DiMaggio), sugebantį valingai keisti savo formą ir dydį. Pagrindiniai serialo veikėjai gyvena postapokaliptiniame pasaulyje, „Ooo“ šalyje (angl. Land of Ooo), kur šie dažniausiai bendrauja su Princese Guma (įgarsino Hynden Walch), Ledo Karaliumi (įgarsino Tom Kenny), Marcelina (įgarsino Olivia Olson), BMO (įgarsino Niki Yang) ir kitais veikėjais. Serialas paremtas 2007 m. sukurta bandomąja animacinio serialo versija, priklausančia animacijų serijai „Random! Cartoons“ (liet. Atsitiktinai! Animaciniai filmai). Bandomajai versijai susilaukus stulbinamo internautų dėmesio, 2010 m. kovo 11 d. „Cartoon Network“ užsakė pagaminti serialą. Pirmoji laidos serija išleista „Cartoon Network“ televizijoje 2010 m. balandžio 5 d., o paskutinė – 2018 m. rugsėjo 3 d.

 Fabula 
Pasak Vuardo, Finas „ugningas mažas vaikis su tvirtais moraliniais įsitikinimais“, o Džeikas – lengvabūdiškesnis pagalbininkas, kuris „Finą nuramins ir, jeigu būtina, duos įžvalgių patarimų“.DeMott, Rick (2010-04-25). „Time for Some Adventure with Pendleton Ward [Metas šokiam tokiam nuotykiui kartu su Pendletonu Vuardu]“. Animation World Network. Abu draugai gyvena „Ooo“ šalyje – postapokaliptiniame pasaulyje, kuris yra dėl nežinomų priežasčių kilusio branduolinio konflikto pasekmė. Finas ir Džeikas bendrauja su kitais svarbiais antriniais veikėjais: Saldumynų karalystės galva ir atkaklia mokslo šalininke, Princese Guma, nesuprastu ir pamišusiu Ledo Karaliumi, vampyre ir roko entuziaste Marcelina, kompiuterinių žaidimų konsolę primenančiu jautruoliu robotu BMO bei Ugnies karalystės valdove, Princese Liepsna (įgarsino Jessica DiCicco).Perlmutter, David (2014). America Toons In. Jefferson, NC: McFarland & Company. ISBN 978-1-4766-1488-5.Clark, Noelene (2012-11-14). „Adventure Time: Post-Apocalyptic 'Candyland' Attracts Adult Fans [„Nuotykių metas“: postapokaliptinis „saldumynų kraštas“ pritraukia suaugusius serialo gerbėjus]“. Los Angeles Times.

 Įvertinimas 
Kritikai laidą įvertino palankiai. Recenzento Zeko Hendleno (Zack Handlen) manymu, šis animacinis serialas yra „nepakartojama laida, puikiai tinkanti pilkojoje zonoje, kuri egzistuoja tarp vaikui bei suaugusiajam skirto pramoginio turinio, ir sugebanti pateisinti gero scenarijaus bei paprasčiausių kvailysčių troškimus“.Handlen, Zack (2012-06-04). „Adventure Time: "Goliad"“. The A.V. Club. Originalas archyvuotas 2015-03-17.

„Nuotykių metas“ sulaukė pagyrų už bandymą supanašėti su praeities animaciniais filmais. „Los Angeles Times“ televizijos kritikas Robertas Loydas (Rober Lloyd) serialą palygino su „jų kurtais animaciniais filmais, kuomet pati animacija buvo naujas reiškinys ir buvo mėgstama visus dalykus prikelti „guminiam“ gyvenimui“.Lloyd, Robert (2010-04-05). „Adventure Time With Finn & Jake' Enters a Wild New World“. Los Angeles Times. Originalas archyvuotas 2016-03-04. Popkultūros svetainės „Den of Geek“ autorius Robertas Mikloklinas (Robert Mclaughlin) pasidalino panašia nuomone, sakydamas, jog „Nuotykių metas“ yra „pirmasis po daugelio metų pamatytas animacinis filmas, kuris yra visiškas vaizduotės vaisius“.Mclaughlin, Robert (2011-04-13). „The Geek Appeal of Pendleton Ward's Adventure Time“. Den of Geek. Originalas archyvuotas 2017-03-01. Jis pagyrė laidą už „sugebėjimą atsiriboti nuo aliuzijų į popkultūrą“. Pasak nepriklausomų filmų naujienų portalo „IndieWire“ autoriaus Eriko Kouno (Eric Kohn), laida „atspindi pažangą animacijos srityje“, kuri buvo padaryta per pastarąjį dešimtmetį.Kohn, Eric (2012-11-13). „Why 'Adventure Time,' Now In Its Fifth Season, Is More Groundbreaking Than You May Realize“. IndieWire. Originalas archyvuotas 2017-03-01.

 Sezonai 
+SezonasDalisSerijosOriginalus eterio laikotarpisPremjeraFinalasBandomoji versija2007 m. sausio 22 d.1262010 m. balandžio 5 d.2010 m. rugsėjo 27 d.2262010 m. spalio 11 d.2011 m. gegužės mėn.3262011 m. liepos 11 d.2012 m. vasario 13 d.4262012 m. balandžio 2 d.2012 m. spalio 22 d.51262012 m. lapkričio 12 d.2013 m. liepos 1 d.2262013 m. liepos 15 d.2014 m. gegužės 17 d.6432014 m. balandžio 21 d.2015 m. birželio 5 d.7152015 m. lapkričio 2 d.2016 m. lapkričio 6 d.282015 m. lapkričio 16 d.2015 m. lapkričio 19 d.3262015 m. gruodžio 3 d.2016 m. lapkričio 19 d.8142017 m. sausio 23 d.2016 m. vasario 2 d.9142017 m. balandžio 21 d.2017 m. liepos 21 d.10162017 m. rugsėjo 17 d.2018 m. rugsėjo 3 d.Specialus leidimas2018 m. birželio 20 d.„Tolimi kraštai“42020 m. birželio 25 d.2021 m. rugsėjo 2 d.

 Išnašos 

Kategorija:JAV televizijos serialai
Kategorija:Animaciniai serialai